ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

 **HOTĂRÂREA NR. 337/26.10.2023**

**privind aprobarea propunerii de a solicita Guvernului României revocarea dreptului de administrare al Municipiului Satu Mare asupra imobilului aflat în domeniul privat al statului, situat în Municipiul Satu Mare, B-dul Vasile Lucaciu nr. 35, jud. Satu Mare**

Consiliul local al Municipiului Satu Mare,

Analizând adresa Direcției Județene de Statistică Satu Mare cu nr. 2237/13.09.2023, înregistrată la Primăria Municipiului Satu Mare sub nr. 53372/13.09.2023, proiectul de hotărâre înregistrat sub nr. 60185/16.10.2023, referatul de aprobare al inițiatorului, înregistrat sub nr. 60186/16.10.2023, raportul de specialitate al Serviciului Patrimoniu Concesionări Închirieri, înregistrat sub nr. 60187/16.10.2023, raportul Serviciului Juridic înregistrat sub nr. 61193/19.10.2023 și avizele comisiilor de specialitate ale Consiliului Local Satu Mare,

Luând în considerare prevederile:

- art. 869 din Legea nr. 287/2009 privind Codul civil, republicată cu modificările și completările ulterioare;

- Legii privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare,

În temeiul prevederilor art. 129 alin. (2) lit. c) coroborate cu prevederile alin. (6) lit. a), ale art. 139 alin. (3) lit. g), ale art. 196 alin. (1) lit. a) din O.U.G. nr. 57/2019 privind Codul administrativ, modificat și completat,

Adoptă următoarea

**H O T Ă R Â R E:**

**Art. 1.** Se aprobă propunerea de a solicita Guvernului României revocarea dreptului de administrare al Municipiului Satu Mare asupra imobilului aflat în domeniul privat al statului, situat în Municipiul Satu Mare, B-dul Lucaciu nr. 35, jud. Satu Mare, identificat cu nr. de inventar INVPPS-40766212-2021, înscris în CF nr. 180586-C1-U2, nr. cadastral 180586-C1-U2 (nr. CF vechi 11988, nr. top. 3025/1/spații), cu o valoare de 341.056,75 lei, cu destinația de sediu al Direcției Județene de Statistică Satu Mare.

**Art. 2.** Cu ducerea la îndeplinire a prezentei hotărâri se încredințează, inițiatorul proiectului de hotărâre și Serviciul Patrimoniu Concesionări Închirieri din cadrul aparatului de specialitate al Primarului Municipiului Satu Mare.

**Art. 3.** Prezenta se comunică, prin intermediul Secretarului General al Municipiului Satu Mare, în termenul prevăzut de lege, Instituției Prefectului județul Satu Mare, Secretariatului General al Guvernului, Direcției Județene de Statistică Satu Mare și Serviciului Patrimoniu Concesionări Închirieri.

**Președinte de ședință, Contrasemnează**

 **Ressler Ștefan**   **Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale